Notvikin torni

Notvikin torni eli U-torni on osa Bomarsundin merilinnoituskokonaisuutta Ahvenanmaan Sundissa. Se oli Bomarsundin merilinnoituksen pohjoisin rakennettu torni. Muut valmiiksi saadut tornit olivat Brännklintin torni (C-torni) ja Prästön torni (Z-torni). Muita yhtätoista alun perin suunniteltua tornia ei koskaan toteutettu. Notvikin tornissa oli kaksikymmentä tykkiä, mutta laivatykistön kehityksen vuoksi Bomarsundin merilinnoitus oli muuttunut vanhanaikaiseksi Oolannin sodan aikana (1854–1856). Krimin sodan toisena sotavuotena kolme Britannian kuninkaallisen laivaston alusta ampui 21. kesäkuuta 1854 tykeillä Bomarsundin linnoitusta ja sen ulkoisia osia. Saman vuoden elokuussa käytiin suurempi Bomarsundin taistelu, jossa brittiläis-ranskalaiset joukot valtasivat ja tuhosivat koko linnoituksen. Notvikin tornin raunioista on jäljellä punatiilisen tornin rakennelman jälkiä. Se sijaitsee korkealla näköalapaikallisella mäellä polun päässä. Tornista on kehitetty matkailukohde pysäköintialueineen. Lähteet Aiheesta muualla Kuvia tai muita tiedostoja aiheesta Notvikin torni Wikimedia Commonsissa